 **9**

Na podlagi drugega odstavka 70. člena Zakona o uresničevanju javnega interesa za kulturo (Uradni list RS, št. [77/07](http://www.uradni-list.si/1/objava.jsp?sop=2007-01-4066) – uradno prečiščeno besedilo, [56/08](http://www.uradni-list.si/1/objava.jsp?sop=2008-01-2344), [4/10](http://www.uradni-list.si/1/objava.jsp?sop=2010-01-0129), [20/11](http://www.uradni-list.si/1/objava.jsp?sop=2011-01-0822), [111/13](http://www.uradni-list.si/1/objava.jsp?sop=2013-01-4130), [68/16](http://www.uradni-list.si/1/objava.jsp?sop=2016-01-2930), [61/17](http://www.uradni-list.si/1/objava.jsp?sop=2017-01-2916), [21/18](http://www.uradni-list.si/1/objava.jsp?sop=2018-01-0887) – ZNOrg, [3/22](http://www.uradni-list.si/1/objava.jsp?sop=2022-01-0014) – ZDeb in [105/22](http://www.uradni-list.si/1/objava.jsp?sop=2022-01-2603) – ZZNŠPP, v nadaljevanju: ZUJIK) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji \_\_\_\_\_\_\_\_\_\_\_ sprejel

SKLEP

1.

V zvezi s sklepom o določitvi javne infrastrukture na področju kulture št. 61100-6/95 z dne 19. 6. 2003, se s tem sklepom, zaradi vpisa javne infrastrukture na področju kulture v zemljiško knjigo, natančneje določajo nepremičnine, ki so z navedenim sklepom v I. točki opredeljene kot javna infrastruktura na področju kulture, pod točkami 1, 2, 3 in 5.

2.

V skladu s 70. členom ZUJIK postanejo tako javna kulturna infrastruktura na področju kulture naslednje nepremičnine, ki so namenjene opravljanju kulturne dejavnosti:

1. Knjižnica Franceta Bevka Nova Gorica, Trg Edvarda Kardelja 4, Nova Gorica

posamezni del stavbe št. 58, v stavbi št. 355, k.o. Nova Gorica ID znak 2304-355-58, parc. št. 682/45, k.o. Nova Gorica ID znak 2304 682/45 in parc. št. 682/49, k.o. Nova Gorica ID znak 2304 682/49;

1. Kulturni dom Nova Gorica, Bevkov trg 4, Nova Gorica

posamezni del stavbe št. 1, v stavbi št. 2388, k.o. Nova Gorica ID znak. 2304-2388-1 in del poslovne stavbe št. 340, k.o. Nova Gorica ID znak 2304-340, ki je v lasti Mestne občine Nova Gorica;

1. Goriški muzej, Grajska ulica 1, Kromberk

parc. št. 1/1, k.o. Kromberk ID znak 2302 1/1, parc. št. 1/2, k.o. Kromberk ID znak 2302 1/2, parc. št. 2/2, k.o. Kromberk ID znak 2302 2/2 in parc. št. 9, k.o. 2302 Kromberk ID znak 2302 9;

5. Parkirna hiša »A«, Ulica Gradnikove brigade 25, Nova Gorica

parc. št. 455/3, k.o. Nova Gorica ID znak 2304 455/3.

3.

Zaradi neurejene etažne lastnine v stavbi ID znak 2304 340, kjer deluje Kulturni dom Nova Gorica, je v roku 1 leta po ureditvi etažne lastnine na posameznem delu stavbe, ki je v lasti MONG in v kateri deluje Kulturni dom Nova Gorica, potrebno vzpostaviti javno infrastrukturo na področju kulture in le-to vpisati v zemljiško knjigo.

4.

Ta sklep velja takoj.

Številka: 620-1/2025

Nova Gorica, dne

 Samo Turel

 ŽUPAN



Številka: 620-1/2025-3

Nova Gorica, dne 6. januarja 2025

OBRAZLOŽITEV

Mestni svet Mestne občine Nova Gorica je leta 2003 sprejel sklep št: 61100-6/95 z dne 19. 6. 2003, s katerim je določil javno infrastrukturo na področju kulture in sicer na območju Knjižnice Franceta Bevka, Kulturnega doma Nova Gorica, Goriškega muzeja Nova Gorica – Grad Kromberk, Vile Bartolomei ter Parkirne hiše »A«, pri čemer se je kot javna infrastruktura razglasila tudi oprema v navedenih objektih. S sklepom je bilo določeno tudi, da se zadevne nepremičnine kot javna infrastruktura na področju kulture zaznamuje v zemljiški knjigi. Po sprejemu zadevnega sklepa do vpisa te izvedene pravice v zemljiško knjigo ni prišlo.

Ker se je v času od sprejema sklepa do danes izvedla vrsta parcelacij, ponekod se je vzpostavila etažna lastnina ter je prišlo do spremembe sistema zemljiške knjige, vpis izvedene pravice javne infrastrukture na področju kulture na podlagi zadevnega sklepa ni mogoč, zaradi česar je potrebno navedeni sklep natančneje opredeliti.

Pri objektu Knjižnice Franceta Bevka Nova Gorica je bila s sklepom iz leta 2003 kot javna kulturna infrastruktura razglašena poslovna stavba s pripadajočim zemljiščem na delu parc. št. 682/1 ter del parc. št. 682/14, obe k.o. Nova Gorica. Glede na to, da je bila v tem času vzpostavljena etažna lastnina na objektu, v katerem deluje knjižnica, se predlaga razglasitev javne kulturne infrastrukture na delu stavbe, v kateri deluje knjižnica. Preostanek zadevne stavbe v naravi predstavlja garažo, v kateri ni MONG edina lastnica posameznih delov, t.j. garažnih mest, zaradi česar zadevni predlog ne vključuje določitve javne kulturne infrastrukture na tem delu stavbe.

Na območju Kulturnega doma Nova Gorica je bilo v letu 2003 kot javna kulturna infrastruktura razglašena parc. št. 670/17 poslovna stavba in dvorišče, del poslovne stavbe na parc. št. 670/32 in parc. št. 670/29 in sicer kletni prostori, pritličje ter kontrolni hodnik, pisarna in stopnišče v I. nadstropju, del velike dvorane na parc. št. 670/20, vse k.o. Nova Gorica. Ob sprejemu sklepa v letu 2003 ni bilo urejeno lastništvo nepremičnin, na katerih je bila razglašena javna kulturna infrastruktura, poleg tega pa ni bila vzpostavljena etažna lastnina in s tem vpis stavb v zemljiško knjigo. Kulturni dom Nova Gorica deluje na območju dveh stavb, in sicer stavbe št. 2388 ter stavbe št. 340. Etažna lastnina na stavbi št. 2388 je urejena, ni pa še urejena etažna lastnina na stavbi št. 340. Ker je potrebno status javne kulturne infrastrukture vpisati v zemljiško knjigo tudi zaradi tega, ker je to pogoj pri raznih razpisih na področju kulture, predlagamo, da se s sprejemom tega sklepa vzpostavijo pogoji za vpis statusa javne kulturne infrastrukture v zemljiško knjigo v delu, kjer je to glede na urejenost zemljiške knjige mogoče, v preostalem delu pa mestni svet sprejme obvezo, da se bo le-to uredilo v roku 1 leta od vzpostavitve etažne lastnine.

Na območju Gradu Kromberk, v objektu katerega deluje Javni zavod Goriški muzej, je bila s sklepom iz leta 2003 razglašena kot javna kulturna infrastruktura parc. št. 1, 1/1, 2, 2/2 in 9, vse k.o. Kromberk. Zaradi parcelacije, združitve parcel, se javna infrastruktura na področju kulture vpiše pri parcelah ½,1/1,2/2 in 9 vse k.o. Solkan.

Na območju Parkirne hiše »A« je bila s sklepom iz leta 2003 razglašena javna kulturna infrastruktura na parc. št. 455/2, k.o. Nova Gorica, in sicer večnamenski prostor v izmeri 570/24 m2 in pripadajoče zemljišče v umeti 235 m2. Navedeno območje v naravi predstavlja t.i. »Točko«, t.j. prostore v katerih deluje Javni sklad za kulturne dejavnosti. Od sprejema sklepa je prišlo do parcelacija parcele. Ker je zadevna stavba delno tudi garaža in je v celoti lasti Mestne občine Nova Gorica, skladno s pravili Zakona o zemljiški knjigi, ni vpisana v zemljiško knjigo, predlagamo, da se javna kulturna infrastruktura razglasi na parc. št. 455/3, k.o. Nova Gorica, t.j. parceli, ki se nahaja pod delom stavbe, ki je namenjena kulturni dejavnosti.

Sklep mestnega sveta iz leta 2003 je vseboval tudi Objekt Vile Bartolomej. Navedeni objekt je bil kot javna kulturna infrastruktura razglašen z dvema sklepoma. S sklepom mestnega sveta iz leta 2003 so bile kot javna kulturna infrastruktura razglašena parc. št. 2997, 2998, 2999, 3000, 1016/1, 1026/2, 1014, 1017/8, 1017/10 in 1017/12, k.o. vse Solkan. Kasneje pa je mestni svet na seji 29.9.2016 sprejel sklep št. 610-47/2025-55, s katerim je za javno kulturno infrastrukturo razglasil parc. št. 2997 ter 1016/3, obe k.o. Solkan. Slednje je bilo narejeno iz razloga, ker je prišlo v tem času do združevanja parcel. Je pa sklep iz leta 2003 kot javno kulturno infrastrukturo razglasil tudi nepremičnini, parc. št. 2998 in 1014, k.o. obe Solkan, ki v naravi predstavljata zapor in dvorišče ob zaporu, kar pa se glede na trenutno namembnost ne sklada z namenom statusa javne kulturne infrastrukture.

Glede na vse navedeno Mestnemu svetu Mestne občine Nova Gorica predlagamo, da predloženi sklep obravnava in sprejme.

Samo Turel

 ŽUPAN

Pripravila:

Tjaša Harej Pavlica

Vodja službe za premoženjske zadeve

Prilogi:

* Sklep Mestnega sveta Mestne občine Nova Gorica št. 61100-6/95 z dne 19. 6. 2003
* Sklep Mestnega sveta Mestne občine Nova Gorica št. 610-47/2015-55 z dne 29. 9. 2016.